Document ID: 31994R3368

ΚΑΝOΝΙΣΜOΣ (ΕΚ) αριθ. 3368/94 ΤOΥ ΣΥΜΒOΥΛΙOΥ
της 20ής Δεκεμβρίου 1994
για την κατανομή, για το 1995, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Εσθονίας
ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕOΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με τη διαδικασία που προβλέπεται στη συμφωνία για τις αλιευτικές σχέσεις μεταξύ της Ευρωπαϊκής Κοινότητας και της Δημοκρατίας της Εσθονίας (2), και ιδίως τα άρθρα 3 και 6, η Κοινότητα, με τη σύνθεσή της στις 31 Δεκεμβρίου 1994, και η Εσθονία προέβησαν σε διαβουλεύσεις επί του θέματος των αμοιβαίων αλιευτικών δικαιωμάτων για το 1995, καθώς και επί του θέματος της διαχείρισης των κοινών βιολογικών πόρων 7
ότι, σύμφωνα με τη διαδικασία που προβλέπεται στην αλιευτική συμφωνία τη 24ης Φεβρουαρίου 1993, μεταξύ του Βασιλείου της Σουηδίας και της Δημοκρατίας της Εσθονίας, η Σουηδία και η Εσθονία διεξήγαγαν διαβουλεύσεις για τα αμοιβαία αλιευτικά τους δικαιώματα για το 1995 7
ότι, σύμφωνα με τη διαδικασία που προβλέπεται στην αλιευτική συμφωνία της 21ης Ιανουαρίου 1994, μεταξύ της Δημοκρατίας της Φινλανδίας και της Δημοκρατίας της Εσθονίας, η Φινλανδία και η Εσθονία διεξήγαγαν διαβουλεύσεις για τα αμοιβαία αλιευτικά τους δικαιώματα για το 1995 7
ότι, σύμφωνα με τα άρθρα 96 και 124 της πράξης προσχωρήσεως του 1994, τις αλιευτικές συμφωνίες τις οποίες συνήψαν η Δημοκρατία της Φινλανδίας και του Βασιλείου της Σουηδίας με τρίτες χώρες θα τις διαχειρίζεται η Κοινότητα 7
ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το έτος 1995 7
ότι θα πρέπει να ληφθούν τα αναγκαία μέτρα για να υλοποιηθούν τα αποτελέσματα των διαβουλεύσεων που διεξήχθησαν με την Εσθονία 7
ότι, για να εξασφαλιστεί μια αποτελεσματική διαχείριση των διαθέσιμων αλιευμάτων, στα ύδατα της Εσθονίας, θα πρέπει αυτά να κατανεμηθούν μεταξύ των κρατών μελών, με τη μορφή ποσοστώσεσεων σύμφωνα με το άρθρο 8 του κανονισμού (ΕOΚ) αριθ. 3760/92 7
ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕOΚ) αριθ. 2847/93 του Συμβουλίου της 12ης Oκτωβρίου 1993 για τη θέσπιση συστήματος ελέγχου της Κοινής Αλιευτικής Πολιτικής (3),
ΕΞΕΔΩΣΕ ΤOΝ ΠΑΡOΝΤΑ ΚΑΝOΝΙΣΜO:
Άρθρο 1
Από την 1η Ιανουαρίου έως τις 31 Δεκεμβρίου 1995 τα αλιευτικά σκάφη που αλιεύουν υπό σημαία ενός κράτους μέλους, επιτρέπεται να πραγματοποιούν αλιεύματα, εντός των ορίων που καθορίζονται στο παράρτημα, στα ύδατα που υπάγονται στην δικαιοδοσία αλιείας της Εσθονίας.
Άρθρο 2
1. Η χρηματοδοτική συνεισφορά που προβλέπεται στο άρθρο 7 της συμφωνίας πρέπει να καθοριστεί για την περίοδο που αναφέρεται στο άρθρο 1, σε 590 000 Ecu και να καταβληθεί σε λογαριασμό που θα ορίσει η Εσθονία.
2. Η χρηματοδοτική συνεισφορά που προβλέπεται στο άρθρο 8 της συμφωνίας μεταξύ της Ευρωπαϊκής Κοινότητας και της Εσθονίας πρέπει να καθοριστεί για την περίοδο που αναφέρεται στο άρθρο 1, σε 59 000 Ecu και να καταβληθεί σε λογαριασμό που θα ορίσει η Εσθονία.
Άρθρο 3
O παρών κανονισμός αρχίζει να ισχύει την 1η Ιανουαρίου 1995.
Ωστόσο, για τα νέα κράτη μέλη αρχίζει να ισχύει την ημερομηνία της προσχωρήσεως.
O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 8
18
6